Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako gaurkotasun handiko galdera, COVID-19aren aurkako Nafarroako txertatze-estrategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, gaurkotasun handiko galdera hau aurkezten du, Osasuneko kontseilariak urtarrilaren 14ko Parlamentuaren Osoko Bilkuran ahoz erantzun diezaion:

Azken ehun urteotako pandemiarik handienean murgildurik gaude, eta zientzialarien eta mundu osoko estatuen ahalegin askoren ondoren lortu da Covid-19rako lehen txertoa onestea, Comirnaty txertoa. Espainiako Gobernuak guztira 11.850 dosi helarazi dizkio Nafarroako Foru Komunitateari, abenduaren 27an abiatu zen txertatze-kanpainari ekiteko.

Nola ari da Nafarroako Foru Komunitatea kudeatzen Covid-19ari aurre egiteko txertatze-estrategia?

Iruñean, 2021eko urtarrilaren 6an

Foru parlamentaria: Patricia Fanlo Mateo